**Οργανισμός Πλαισιοθετημένων Συμπεριφορικών Επιστημών (ΣπεΣΕ)**

**Τοπική ομάδα Ελλάδας & Κύπρου**

Greece - Cyprus ACBS Chapter

grcyacbschapter@gmail.com

19.06.2023



**Θέμα:** Πρόσκληση για συμμετοχή στο Παγκόσμιο Συνέδριο του Association for Contextual & Behavioural Science (ACBS), Λευκωσία, Κύπρος, 2023

Αγαπητοί προσκεκλημένοι,

Υπό την ιδιότητά μου ως πρόεδρος της [τοπικής ομάδας της Ελλάδας & Κύπρου του ΣπεΣΕ](https://contextualscience.org/greek_cypriot) σας προσκαλώ να συμμετάσχετε, εσείς και η ομάδα σας, στο [Παγκόσμιο Συνέδριο του Association for Contextual & Behavioural Science](https://contextualscience.org/wc2023) (ACBS). Το συνεδριο διεξάγεται για πρώτη φορά στη πόλη της Λευκωσίας από την 24η μέχρι και την 28η Ιουλίου 2023.

Πιστεύουμε ότι το εν μέρει ερευνητικό σας έργο σχετίζεται με τον ευρύτερο τομέα της Νέο-Συμπεριφορικής Πλαισιοθετημένης Επίστημης (Contextual Behavioural Science; CBS), που θέτει ως στόχο της την ψυχολογική ευημερία ατόμων, ομάδων, και πληθυσμών ανά το παγκόσμιο.

Το συνέδριο συγκεντρώνει κάθε χρόνο πάνω από 1000 κλινικούς επαγγελματίες από τον ευρύτερο χώρο της υγείας, της εφαρμοσμένης επιστήμης, των επιχειρήσεων και της εργασίας στο πεδίο. Επίσης, φιλοξενεί ερευνητές από ακαδημαϊκά και άλλα ινστιτούτα και τεχνολογικά κέντρα επιστημών. Το πρόγραμμα του συνεδρίου περιλαμβάνει πολλαπλές παράλληλες δράσεις, όπως κλινικά εργαστήρια, ερευνητικά συμπόσια, κεντρικές ομιλίες, και αναρτημένες ανακοινώσεις. Παράλληλα, το συνέδριο περιλαμβάνει ένα αυτόνομο πρόγραμμα προ-συνεδριακών ολοήμερων εργαστηρίων κλινικής εκπαίδευσης σε παρεμβάσεις των νεο-συμπεριφορικών πλαισιοθετημένων θεραπειών που μπορεί κάποιος να παρακολουθήσει δια ζώσης ή ακόμη και διαδικτυακά.

Τόσο η τοπική ομάδα Ελλάδας και Κύπρου, όσο και ο Παγκόσμιος Οργανισμός Πλαισιοθετημένων Συμπεριφορικών Επιστημών (ΣπεΣΕ), συνεχίζουν και επεκτείνουν τις δράσεις τους, με στόχο τη δυναμική υποστήριξη βασικής και εφαρμοσμένης έρευνας. Ο οργανισμός στοχεύει, επίσης, στη διάχυση νεότερων εμπειρικά τεκμηριωμένων θεραπειών συμπεριφοράς και στην περαιτέρω ανάπτυξη θεωριών, αρχών και εφαρμογών, βασισμένων σε εμπειρική γνώση και με βάση τα πιο σύγχρονα μοντέλα για την ανθρώπινη συμπεριφορά.

Παρακάτω, παραθέτουμε μια σειρά από **Ε&Α** (Ερωτήσεις και Απαντήσεις) που αφορούν την πιθανή συμμετοχή σας στο συνέδριο και τον τρόπο που η τοπική ομάδα θα μπορούσε να σας υποστηρίξει.

Εκ μέρους της τοπικής ομάδας θα είμαστε στην διάθεση σας,

Με εκτιμηση,

Βασίλης Σ. Βασιλείου, Ph.D.



Πρόεδρος της **τοπική ομάδα Ελλάδας & Κύπρου (ΣπεΣΕ)**

**Τί είναι ο Παγκόσμιος οργανισμός ΣπεΣΕ;**

* Ιδρύθηκε το 2005 ως μη κερδοσκοπικός οργανισμός, με στόχο τη συγκέντρωση ερευνητικών και κλινικών επαγγελματιών (πάνω από +10000 μέλη), με κοινό ενδιαφέρον στις νεότερες πλαισιοθετημένες συμπεριφορικές θεραπείες, όπως η [Θεραπεία Αποδοχής & Δέσμευσης (ΘΑΔ)](https://en.wikipedia.org/wiki/Acceptance_and_commitment_therapy) και η [Θεωρία των Συσχετιστικών Πλαισίων](https://en.wikipedia.org/wiki/Relational_frame_theory).
* Ο όρος «πλαισιοθετημένος» περιλαμβάνει τη μελέτη των μη ελεγχόμενων ερεθισμάτων στο περιβάλλον που επηρεάζουν τη συμπεριφορά, όπως οι σκέψεις, οι αισθήσεις και τα συναισθήματα. Στη βάση αυτή, οι πλαισιοθετημένες συμπεριφορικές επιστήμες χρησιμοποιούν βασικές αρχές και διαδικασίες έρευνας και κλινικής πράξης, αναλύοντας τη συμπεριφορά, όπως αυτή δρα σε διαφορετικά πλαίσια.
* Ο οργανισμός εστιάζεται στη βελτίωση όλων των πλευρών της ανθρώπινης ζωής και στην ανακούφιση του ψυχικού πόνου, μέσα από μια [ευρεία ερευνητική ατζέντα](https://www.sciencedirect.com/science/article/pii/S2212144721000302).
* Ο ΣπεΣΕ βασίζεται στην αρχή της ισονομίας, με στόχο την απρόσκλητη και ανοιχτή συμμετοχή όλων των παραγωγικών φορέων της επιστήμης στις δράσεις του.
* Ο οργανισμός καλωσορίζει επαγγελματίες, φοιτητές, και συνεργάτες. Δείτε [εδώ](https://contextualscience.org/) τον τρέχοντα κατάλογο μελών του οργανισμού και τον τρόπο που μπορείτε να πραγματοποιήσετε εγγραφή (σημείωση: η εγγραφή βασίζεται στην ατομική οικονομική προσφορά του κάθε μέλους - δεν υπάρχει ένα οριζόμενο ποσό).
* Ο οργανισμός, προκειμένου να υποστηρίξει ερευνητικές και άλλες δραστηριότητες, έχει ιδρύσει το [Association for Contextual Behavioral Science FOUNDATION](https://contextualscience.org/acbs_foundation) ως μη κερδοσκοπική οντότητα, προσφέροντας υποτροφίες, χρηματοδοτήσεις και χορηγίες σε μέλη της κοινότητας.

**Ποιους τομείς της βασικής και εφαρμοσμένης έρευνας και πράξης υποστηρίζει ο ΣΠεΣΕ;**

* Οι Πλαισιοθετημένες Συμπεριφορικές Επιστήμες εξετάζουν ένα ευρύ φάσμα της ανθρώπινης συμπεριφοράς, δραστηριότητας και ανάπτυξης, και συμπεριλαμβάνουν επιστήμες όπως Ψυχολογία, Παιδαγωγική, Κοινωνιολογία, Ανθρωπολογία, Ιατρική, Περιβαλλοντολογία, Οικονομικά, Υπολογιστές και τεχνολογία, Γλωσσολογία κ.α.
* Οι βασική παραδοχή που η έρευνα των πλαισιοθετημένων συμπεριφορικών επιστημών ακολουθεί εστιάζεται στη προσπάθεια κατανόησης του πώς το πλαίσιο επηρεάζει την ανθρώπινη και φυσική δραστηριότητα σε παιδιά, εφήβους, ενήλικες, καθώς και σε άτομα, ομάδες, και οργανισμούς.
* Η ερευνητική δραστηριότητα των Πλαισιοθετημένων Συμπεριφορικών Επιστημών εστιάζει σε οτιδήποτε σχετίζεται με την ανθρώπινη συμπεριφορά, όπως η ανάλυση, η πρόβλεψη και αλλαγή συμπεριφοράς, οι κοινωνικές προκλήσεις, θέματα υγείας και ασθένειας, παγκόσμιες περιβαλλοντικές και άλλες κλιματικές αλλαγές, η φτώχεια, οι αξίες/στάσεις, οι ανισότητες, ο πολιτισμός κ.α.
* Ο ΣΠεΣΕ εφαρμόζει πολλαπλές μεθοδολογίες και έχει πρόσφατα εκδώσει [αναφορά με 33 συστάσεις](https://www.sciencedirect.com/science/article/pii/S2212144721000302) για τον τρόπο που οι ερευνητές στις πλαισιοθετημένες Συμπεριφορικές Επιστήμες μπορούν να εξετάζουν θέματα, μέσα από πολυεπίπεδη, εστιασμένη, πολυμεταβλητή, προ-κοινωνική και πραγματολογική έρευνα.
* Μερικά παραδείγματα μελετών Πλαισιοθετημένων Συμπεριφορικών Επιστημών μπορείτε να δείτε παρακάτω ανά κατηγορία: [κλινικές μελέτες](https://contextualscience.org/act_randomized_controlled_trials_1986_to_present), [μετα-αναλύσεις/συστηματικές ανασκοπήσεις](https://contextualscience.org/metaanalyses_and_systematic_scoping_or_narrative_reviews_of_the_act_evidenc), [ποιοτικές μελέτες](https://contextualscience.org/qualitative_studies_and_transcript_analyses), [μελέτες θεραπευτικών διαδικασιών](https://contextualscience.org/act_studies_with_mediational_data), [ιδιογραφικές μελέτες](https://contextualscience.org/act_and_controlled_time_series_and_singlecase_designs), [εισηγήσεις παγκόσμιων φορέων](https://contextualscience.org/state_of_the_act_evidence) (π.χ., WHO, NICE, APA, APS) και [μελέτες σε τρίτες χώρες](https://contextualscience.org/act_studies_in_low_and_middle_income_countries).

**Τί είναι η τοπική ομάδα του ΣπεΣΕ;**

* Η [τοπική ομάδα Ελλάδας & Κύπρου του ΣπεΣΕ](https://www.facebook.com/groups/395746412366724) αποτελείται από εγγεγραμμένα μέλη του διεθνούς οργανισμού που σχετίζονται ερευνητικά, κλινικά ή με άλλο τρόπο, με την ευρύτερη περιοχή της Ελλάδας, της Κύπρου, και της Νότιο-ανατολικής Ευρώπης.
* Στόχος της τοπικής ομάδας είναι η προώθηση και η ανάπτυξη των Πλαισιοθετημένων Συμπεριφορικών Επιστημών στην ευρύτερη περιοχή της Νότιο-ανατολικής Μεσογείου και Ευρώπης.
* Η τοπική ομάδα φέρει επίσημη δομή με εκλεγμένο από τα μέλη του διοικητικό συμβούλιο, αποτελούμενο από έξι μέλη και στοχεύει, σχεδιάζει και υλοποιεί δραστηριότητες σε γεωγραφικές περιοχές εντός της ομάδας.
* Η τοπική ομάδα, έχοντας ως κοινό -πολιτισμικά και ιστορικά- παρελθόν, φιλοξενεί δράσεις όπως εργαστήρια, εκπαιδεύσεις, ομάδες εργασίας, πρωτοβουλίες κατάρτισης και διάδοσης, ερευνητικές συνεργασίες, τοπικά συμπόσια και συνέδρια κλπ.
* Η ομάδα προσφέρει στα μέλη της εκπαιδευτικό και κλινικό υλικό στην Ελληνική γλώσσα και όχι μόνο (π.χ. κλίμακες αξιολόγησης, θεραπευτικά πρωτόκολλα, διαδραστικές κλινικές δραστηριότητες θεραπείας, κλπ).
* Η τοπική ομάδα καλωσορίζει επαγγελματίες, φοιτητές, και συνεργάτες. Με την εγγραφή σας στον Παγκόσμιο Οργανισμό μπορείτε [εδώ](https://contextualscience.org/greek_cypriot) να κάνετε αυτόματη εγγραφή χωρίς χρέωση, καθώς και στην τοπική ομάδα.

**Πώς μπορώ να λάβω μέρος στο Παγκόσμιο Συνέδριο του ACBS;**

* Το παγκόσμιο συνέδριο αποτελεί μέρος των δραστηριοτήτων του οργανισμού και διεξάγεται σε διαφορετική ήπειρο κάθε χρόνο, με συν-διοργάνωση από τα [45 τοπικά συμβούλια](https://contextualscience.org/chapters) και/ή τις [40 ομάδες ειδικών θεμάτων](https://contextualscience.org/special_interest_groups).
* Το συνέδριο θα διεξαχθεί στο **Πανεπιστήμιο Κύπρου** στην πόλη της **Λευκωσίας,** από την **24η μέχρι και την 28η Ιουλίου 2023**.
* Τα **προ-συνεδριακά ολοήμερα εργαστήρια κλινικής εκπαίδευσης** θα πραγματοποιηθούν στις **24 και 25 Ιουλίου 2023** και το συνέδριο θα διεξαχθεί από τις **26 μέχρι τις 28 Ιουλίου**.
* Μπορείτε να δηλώσετε το ενδιαφέρον σας και να λαμβάνετε ενημερώσεις για το συνέδριο [εδώ](https://contextualscience.org/webform/register_your_interest_in_the_acbs_world_conference_2023).
* Η γενική ιστοσελίδα του συνέδριου με πλήθος πληροφορίων βρίσκεται στον παρακάτω σύνδεσμο: [**ACBS World Conference, Nicosia, Cyprus**](https://contextualscience.org/wc2023)
* Στα πλαίσια του συνεδρίου διοργανώνονται κοινωνικές δραστηριότητες, όπως η ημέρα συνάντησης όλων των τοπικών ομάδων του ACBS, το πάρτι ολοκλήρωσης του συνεδρίου (κατά την τελευταία βραδιά του συνεδρίου), ένα επίσημο γεύμα στα πλαίσια του συνεδρίου και παράλληλες βραδινές δραστηριότητες (nights out) που διοργανώνονται από ομάδες, ερευνητικά εργαστήρια και άλλους φορείς.
* Με την εγγραφή δίνεται υλικό του συνεδρίου και βεβαίωση παρακολούθησης, όλες δε τις ημέρες του συνεδρίου προσφέρονται καφές και μεσημεριανό γεύμα.

**ΚΟΣΤΟΣ ΣΥΝΕΔΡΙΟΥ (ΔΙΑ-ΖΩΣΗΣ)**

|  |  |
| --- | --- |
| Επαγγελματίες Μέλη | 629 |
| Φοιτητές/ Ειδικευόμενοι | 379 |
| Επαγγελματίες- μη μέλη | 699 |
| Φοιτητές μη μέλη/Emerging economy professional | 409 |

**ΚΟΣΤΟΣ ΣΥΝΕΔΡΙΟΥ (ΔΙΑΔΙΚΤΥΑΚΟ)**

|  |  |
| --- | --- |
| Επαγγελματίες Μέλη | 199 |
| Φοιτητές/ Ειδικευόμενοι | 99 |
| Επαγγελματίες- μη μέλη | 269 |
| Φοιτητές μη μέλη/Emerging economy professional | 129 |

* Το κόστός θα αυξηθεί κατά €30 μετά τις 13 Ιουλίου.

**ΕΚΠΤΩΣΕΙΣ**

**1) Εξαίρεση από γεύματα και βραδινές εκδηλώσεις για κάτοικους Κύπρου.**

Ο Οργανισμός ACBS προσφέρει έκπτωση στους κάτοικους Κύπρου αξίας €120 από το κόστος του συνεδρίου για εξαίρεση από γεύματα και βραδινές εκδηλώσεις του Παγκοσμίου Συνεδρίου ACBS 2023.

* Αν επιλέξετε να χρησιμοποιήσετε αυτήν την έκπτωση, θα εξαιρεθείτε από την εκδήλωση για το καλωσόρισμα (κοκτέιλ), τα γεύματα, και τα δείπνα.
* Η διαδικτυακή/προσωπική (digital/in person) πρόσβαση στο συνέδριο, όλα τα διαλείμματα για καφέ και η εκδήλωση κοκτέιλ για αναρτημένες ανακοινώσεις [poster session] εξακολουθούν να περιλαμβάνονται.
* Για να εξασφαλίσετε την έκπτωση, εγγραφείτε κανονικά στο σύνδεσμο https://contextualscience.org/wc2023\_registration χωρίς να πληρώσετε. Στη συνέχεια επικοινωνήστε με το Χρήστο στο info@easyconferences.eu για να δηλώσετε την επιλογή σας.
* Όταν πάρετε απάντηση θα έχει αλλάξει το απαιτούμενο ποσό στο λογαριασμό σας και θα μπορείτε να προχωρήσετε στην

πληρωμή.

**Προσοχή – Η έκπτωση αυτή:**

* Δε μπορεί να χρησιμοποιηθεί για συμμετοχή στα προ-συνεδριακά ολοήμερα

εργαστήρια κλινικής εκπαίδευσης.

* Δε μπορεί να χρησιμοποιηθεί σε συνδυασμό με άλλες εκπτώσεις ή τα

ημερήσια πάσα.

**2) Έκπτωση σε επαγγελματίες μέλη του Συνδέσμου Ψυχολόγων.**

Ο Οργανισμός ACBS προσφέρει 10% έκπτωση σε επαγγελματίες μέλη του Συνδέσμου Ψυχολόγων για συμμετοχή στο Παγκόσμιο Συνέδριο ACBS 2023.

Η έκπτωση ισχύει για:

* Φυσική και διαδικτυακή συμμετοχή στο συνέδριο.
* Φυσική και διαδικτυακή συμμετοχή στα προ-συνεδριακά ολοήμερα εργαστήρια κλινικής εκπαίδευσης (Πιστοποιητικά, CE, κάρτες επισκεπτών κ.λπ. δεν πληρούν τις προϋποθέσεις για εκπτώσεις).
* Η προσφορά ισχύει για εγγραφές που πραγματοποιούνται έως τις 22 Ιουνίου 2023.
* Πριν από την εγγραφή, επικοινωνήστε με το info@easyconferences.eu για να τους ενημερώσετε ότι θα εγγραφείτε και είστε μέλος του Συνδέσμου. Μετά την εγγραφή ξανά επικοινωνήστε μαζί τους για να επαληθεύσετε τα τελικά οφειλόμενα σύνολα και να σας δοθούν οδηγίες πληρωμής.

**Προσοχή – Η έκπτωση αυτή:**

* Ισχύει μόνο για χρεώσεις για Επαγγελματίες Μέλη ή Επαγγελματίες Μη-Μέλη του οργανισμού ACBS που προέρχονται από χώρες της Βαθμίδας 1 (Δηλαδή: Κύπρος. Άλλες κατηγορίες δεν είναι επιλέξιμες, λόγω ήδη μειωμένων χρεώσεων).
* Δεν ισχύει για οποιονδήποτε εγγράφεται ως φοιτητής.
* Δε μπορεί να χρησιμοποιηθεί σε συνδυασμό με άλλες εκπτώσεις ή τα ημερήσια πάσα.

**ΗΜΕΡΗΣΙΑ ΠΑΣΑ**

**Ο Οργανισμός ACBS προσφέρει ημερήσια πάσα για το Παγκόσμιο Συνέδριο ACBS 2023.**

* Επιλέγοντας το ημερήσιο πάσο σας δίνετε η επιλογή να επιλέξετε συγκεκριμένη μέρα που θέλετε να είσαστε στο συνέδριο και να πληρώσετε μόνο αυτή.
* Αν θέλετε να επιλέξετε το ημερήσιο, τότε συμπληρώστε το έντυπο (One Day Registration Form - WC2023) και ακολουθείστε τις οδηγίες που περιλαμβάνει.
* Προσοχή - Τα ημερήσια πάσα:
	+ Δε μπορούν να συνδυαστούν με άλλες εκπτώσεις (βλ. πιο κάτω).
	+ Δεν ισχύουν για συμμετοχή στα προ-συνεδριακά ολοήμερα εργαστήρια κλινικής εκπαίδευσης.
	+ Δεν ισχύουν για διαδικτυακή συμμετοχή στο συνέδριο.

**Για οποιαδήποτε άλλη πληροφορία μπορείτε να επικοινωνήσετε με τη Δρ. Δανάη Παπαγεωργίου, Πρόεδρο της οργανωτικής επιτροπής στο** **papageorgiou.danae@ucy.ac.cy****/****papageorgiou.danae@gmail.com**  **(τηλ. + 357 99 937768).**